અત્રે ઉલ્લેખનીય છે કે ગભરૂભાઇ જ્યારે ટોળામાં આવ્યા ત્યારે તેનાં હાથમાં કાંઇ નહોતું. અચાનક કોઇએ તેને હાથમાં બોટલ આપી હતી. પોલીસ કમિશ્નરે જણાવ્યું કે તેને તેવી માહિતી હતી કે બોટલમાં શેમ્પુનું પાણી છે. જો કે તેમાં સાચે જ ઝેર હતું. ગભરૂભાઇ શેમ્પુનું પાણી સમજીને ગટગટાવી ગયા હતા. અનુમાન લગાવાઇ રહ્યું છે કે ગૌસેવકો દ્વારા એસિડ મિશ્તિત પાણી પી લીધુ હતું. આ મુદ્દે વિપક્ષ દ્વારા પણ હોબાળો કરવામાં આવ્યો હતો. ઉપરાંત ગભરૂભાઇનાં મોત બાદ બીજા દિવસે બંધનું એલાન અપાયું હતું જો કે દુકાનો બંધ નહી રહેતા પથ્થરમારો પણ કરાયો હતો.